Mäta grepová ´GRAPEFRUITMINZE´, kont. 0,5 l
Unikátne spojenie grepu a mentolu predurčuje túto mätu do ovocných šalátov a osviežujúcich nápojov.
Parametre a vlastnosti
|Farba kvetu||ružovo červená|
|Doba kvitnutia||VII-IX|
|Stanovisko||slnečné, polotieň|
|Pôda||priepustná, humózna|
|Výška v liste||40 cm|
|Intenzita rastu||rýchlo rastúca|
|Použitie||príprava jedál, nápojov|
|Vzdialenosť medzi rastlinami||40-50 cm|
|Český názov||Máta grepová ´GRAPEFRUITMINZE´|
Charakteristika a pestovanie
Charakteristika: Táto odroda má hodvábne listy zamatového vzhľadu, veľmi sviežo zelené, žilnatiny a stonky sú ľahko fialové. Nerastie príliš bujne, dorastá do výšky 40 cm. Listy majú zaujímavú citrusovú arómu. Kvitne ružovofialovými kvetmi.
Pestovanie: Mäta je vysoko mrazuvzdorná rastlina (do - 28 stupňov), pestuje sa takmer po celom svete. Vyžaduje slnečné stanovisko alebo polotieň a priepustnú, vlhkú humóznu pôdu. Rýchlo sa rozrastá podzemkami a je vhodná aj na pestovanie v kvetináčoch.
Vonkajšie použitie: Hlavnou zložkou mäty je mentol, ktorý zmierňuje svrbenie, bolestivosť a podráždenie kože. Odvar z mäty sa využíva pri bolestiach zubov alebo sa na osvieženie pridáva do kúpeľa.
Vnútorné použitie: Mäta má priaznivé účinky pri tráviacich ťažkostiach, uvoľňuje kŕče, zlepšuje chuť do jedla, tíši podráždený žlčník, posilňuje nervovú sústavu a pôsobí ako mierne afrodiziakum.V kombinácii so saturejkou pomáha pri impotencii a frigidite, s rozmarínom zlepšuje telesný a duševný stav.
Využitie v kuchyni: Silne aromatické mäty sa využívajú na prípravu osviežujúcich letných kokteilov a vynikajúceho čaju. Dekoratívne listy sú výborné na zdobenie pokrmov a nápojov. Mäty s ovocnou a čokoládovou arómou sú vhodné na prípravu desertov, nápojov pre deti a pre tých, ktorí majú radi jemnejšiu chuť mentolu.